У Вікіпедыі ёсць артыкулы пра іншых асоб з прозвішчам Калінін.
**Яўген Калінін** (нар. 15 жніўня 1993, Лепель) — беларускі футбаліст, паўабаронца клуба «Лепель».

Клубная кар’ера
---------------

Выхаванец чашніцкай ДЮСШ, пазней займаўся ў спецыяльным спартыўным класе Лужаснянскай школы-інтэрната. Улетку 2010 года быў запрошаны ў барысаўскі БАТЭ, дзе стаў выступаць за дубль. У сезоне 2011 з 12 галамі стаў найлепшым бамбардзірам дубля БАТЭ і дапамог яму перамагчы ў чэмпіянаце дублёраў. Пазней трапляў у заяўку асноўнай каманды БАТЭ на матчы Кубка Беларусі, але на поле так і не выйшаў. Усяго за дубліруючы склад за тры гады правёў 66 матчаў і забіў 17 галоў.

У сезоне 2013 быў аддадзены ў арэнду «Слуцку», разам з якім выйграў Першую лігу, аднак у асноўным складзе каманды замацавацца не здолеў. У красавіку 2014 года зноў на правах арэнды перайшоў у іншы клуб Першай лігі — «Смаргонь», а ў наступным годзе падпісаў з ім паўнавартасны кантракт. У сезоне 2015 стаў адным з найлепшых ігракоў смаргонскага клуба, забіўшы 10 галоў і аддаўшы 7 галявых перадач.

У студзені 2016 года прыбыў на прагляд у «Віцебск», з якім у лютым падпісаў кантракт. 11 красавіка 2016 года дэбютаваў у Вышэйшай лізе, выйшаўшы ў стартавым складзе ў матчы супраць «Белшыны» (1:0). У першай палове сезона 2016 звычайна выступаў у якасці асноўнага нападніка віцяблян. Улетку быў прызваны на зборы ў армію, пасля вяртання ў жніўні стаў выступаць за дубль.

У сакавіку 2017 года на правах арэнды далучыўся да наваполацкага «Нафтана». 15 мая 2017 года забіў гол у браму «Гарадзеі», які прынёс навапалачанам першую перамогу ў сезоне (1:0). У жніўні 2017 года перабраўся ў «Слонім-2017», дзе замацаваўся ў аснове. Па заканчэнні сезона ў снежні 2017 года пакінуў «Віцебск».

У пачатку 2018 года праходзіў прагляд у бабруйскай «Белшыне» і мазырскай «Славіі», але беспаспяхова, і ў выніку ў лютым 2018 года далучыўся да «Оршы», дзе стаў адным з асноўных ігракоў, у Першай лізе ў 13 матчах забіў 5 мячоў. У жніўні 2018 года перайшоў у магілёўскі «Дняпро». За асноўную каманду магіляўчан так і не згуляў, выступаў за дубль, у верасні адсутнічаў з-за траўмы. У снежні 2018 года пакінуў магілёўскі клуб.

У лютым 2019 года стаў іграком гомельскага «Лакаматыва». Аднак, не здолеў замацавацца ў складзе, толькі часам выхадзіў на замену. У ліпені 2019 года пакінуў гомельскую каманду.

У жніўні 2019 года перайшоў у «Смаргонь», дзе стаў трывала з’яўляцца на полі. У лютым 2020 года падпісаў кантракт з «Оршай», дзе таксама быў іграком асновы. Выступаў у клубе да канца сезона 2020.

У красавіку 2021 года далучыўся да рагачоўскага «Макслайна», а ў ліпені 2021 года стаў іграком «Лепеля».

Дасягненні
----------

* Беларусь Пераможца Першай лігі чэмпіянату Беларусі: 2013

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 | дубль | БАТЭ | Беларусь | 12 | 0 |
| 2011 | дубль | БАТЭ | Беларусь | 27 | 12 |
| 2012 | дубль | БАТЭ | Беларусь | 27 | 5 |
| 2013 | Д2 | Слуцк | Беларусь | 18 | 3 |
| 2014 | Д2 | Смаргонь | Беларусь | 24 | 4 |
| 2015 | Д2 | Смаргонь | Беларусь | 26 | 10 |
| 2016 | Д1 | Віцебск | Беларусь | 13 | 1 |
| 2017 (1) | Д1 | Нафтан | Беларусь | 7 | 1 |
| 2017 (2) | Д2 | Слонім-2017 | Беларусь | 14 | 2 |
| 2018 (1) | Д2 | Орша | Беларусь | 13 | 5 |
| 2018 (2) | дубль | Дняпро | Беларусь | 7 | 0 |
| 2019 (1) | Д2 | Лакаматыў | Беларусь | 8 | 1 |
| 2019 (2) | Д2 | Смаргонь | Беларусь | 11 | 0 |
| 2020 | Д2 | Орша | Беларусь | 25 | 4 |
| 2021 (1) | Д3 | Макслайн | Беларусь | 2 | 0 |
|

Зноскі
------

1. ↑  Evgeni Kalinin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Evgeni Kalinin // As — Madrid: Grupo Prisa, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑
4. ↑  Наумов и Калинин подписали контракты с "Витебском"
5. ↑  "Нафтан" планирует арендовать у "Витебска" Евгения Калинина и Захара Волкова
6. ↑  Вайтюховский Н.И.: "Короткий шаг назад перед большим шагом вперед" Архівавана 30 студзеня 2018.
7. ↑  "Днепр" объявил о подписании Калинина
8. ↑  11 футболистов покинули "Днепр"
9. ↑  Евгений Калинин сменил "Днепр" на гомельский "Локомотив"
10. ↑  Евгений Калинин покинул "Локомотив"
11. ↑  Калинин вернулся в "Сморгонь"
12. ↑  Беразун і Калінін падпісалі пагадненьні

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | AS.com · by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |